laion/Wikipedia-Exotic huggingface dataset:
Tiina Torop

Tiina Torop (1969. aastani Tiina Kampus) (sündinud 21. juunil 1950 Tartus) on eesti kergejõustiklane, treener ja spordipedagoog. Ta on lõpetanud 1968. aastal Tartu 1. Keskkooli, 1972. aastal Tartu Riikliku Ülikooli kehakultuuri alal ning 1980. aastal Tartu Riikliku Ülikooli aspirantuuris. Tiina Torop alustas kergejõustikutreeninguid 1960. aastal. Tema treenerid on olnud Milvi Haljasmaa, Endel Eedla, Hans Torim, Valter Kalam, Fred Kudu ja Arvo Lillestik. Ta on tulnud viiel korral individuaalselt Eesti meistriks (1971. ja 1973. aastal 100 m jooksus ning 1971., 1974. ja 1980. aastal kaugushüppes), samuti neljakordseks meistriks 4x100 m teatejooksus. Torop on tulnud ka viiekordseks sisekergejõustiku Eesti meistriks (1971., 1973. ja 1979. aastal 60 m jooksus ning 1971. ja 1972. aastal kaugushüppes). Torop on võistelnud 13 korda Eesti koondises. Tema isiklikud rekordid on 60 m jooks 7,63 sek; 100 m jooks 12,1 sek; kaugushüpe 6,10 cm. Tiina Torop on töötanud TRÜ Spordiklubi treenerina, on olnud TRÜ kergejõustikukateedri õppejõud ja Tartu Ülikooli kehakultuuriteaduskonna spordikeskuse õpetaja, hiljem ka Tallinna Ülikooli lektor. Tema õpetatavad ained on peamiselt kiir- ja tõkkejooks, kaugushüpe ning mitmevõistlus. Torop on koostanud rohkesti kergejõustikualaseid õppematerjale ja kirjutanud teadusartikleid, teinud kaastööd ajakirjandusele. Tiina Torop on olnud Eesti koondise hüppajate vanemtreener ning on Tartu Ülikooli Akadeemilise Spordiklubi treener (kutsenimetus: kergejõustiku meistertreener, 2016. aastast), lisaks on töötanud kergejõustikutreenerina Soomes. 2012. aastal pälvis Torop Euroopa Kergejõustikuliidu (EAA) treeneritöö auhinna. Ta on kuulunud Eesti Kergejõustikuföderatsiooni presiidiumi ja Eesti Spordiselts Kalevi treenerite nõukogu eestseisusse, lisaks on olnud 2005.–2009. aastal Kergejõustikuliidu kutsekomisjoni esimees ja 2009.–2017. aastal Eesti Olümpiakomitee kergejõustikutreenerite kutsekomisjoni liige. Tema juhendatavate seas on olnud näiteks Taimi Kõnn, Ene Jürisma, Virge Viss, Liivi Kukk, Annely Ojastu, Urmas Treiel, Rene Oruman, Diana Suumann, Õilme Võro. 1969. aasta septembrist on ta abielus Peeter Toropiga. Paaril on tütar Liisi (1991) ja poeg Kaarel (1992). 100 m jooksu medalivõitjad Kaugushüppe medalivõitjad ESBL Spordiregister "Paar: Tiina ja Peeter Torop", Anne & Stiil, 07.06.2005. Tuuled Toomelt. Koostanud Olev Türn. Kirjastus Eesti Raamat. Tallinn, 1971, lk 185–186. Tartu medali kavaler Tiina Torop Tiina Torop - 70 Eesti Kergejõustikuliit Tiina Torop pälvis tunnustuse. Tartu Postimees, 15. oktoober 2012
Harkivi Polütehniline Instituut

Harkivi Polütehniline Instituut (ukraina keeles Національний технічний університет «Харківський політехнічний інститут») on kõrgkool (tehnikaalane rahvusülikool) Ukrainas Harkivis. 2022. aasta juuni teises pooles sai sõjategevuses kannatada õppeasutuse spordikompleks, mis osaliselt hävis. Osaliselt hävinud Harkivi Polütehnilise Instituudi spordikompleks 2022. aasta juunis Руины вместо спорткомплекса ХПИ: очередное военное преступление РФ против харьковчан (фото) (vaadatud: 30.06.2022) Національний технічний університет «Харківський політехнічний iнститут»
Kilt (seelik)

Kilt (gaeli keeles fèileadh, iiri keeles féileadh, inglise keeles kilt) on ruuduline (tartan) villasest riidest Šoti meesteseelik. Algselt kanti suurt tükki volditud kangast, mille üks osa ulatus üle õla ning seoti vööga kinni – seda sai vajadusel keebina kasutada –, kuid 18. sajandi paiku hakati seda tülikaks pidama, kuna see ei sobitunud euroopaliku pintsakuga ning hakkas kujunema kilt. Kildil on kindel pikkus ja lõige: kandja põlvitamise ajal peab äär ulatuma maha ning sellest lühemat või pikemat rõivaeset loetakse seelikuks. Käsitööna valmistatava kildi koostamisele kulub meistril mitu päeva ning kuni 8 meetrit villast kangast, millest enamik jääb kandja seljataha kildi voltidesse. Kildi juurde kuuluvad: pistodakujuline kildinõel, mis hoiab kilti paigal; sukad koos lipsikutega, mille vahel kantakse omakorda nuga; vööle käib paun (sporran), mis argioludes on lihtsakoelisem, pidulikul puhul uhkem – ehitud näiteks loomanahkade, -karvade, vääriskivide ja -metallidega. Kilte katab ruudumuster ehk tartan, mis on igal klannil erinev ning oleneb sageli klanni piirkonnas kasvavatest värvitaimedest, kuid tänapäeval on ka piirkondlikud tartanid või organisatsioonide mustrid. Ruudumustrite üle peetakse arvet (üle 14 000 mustri) ja 2005. aastal määrati Eestile oma muster, mis on tuletatud Eesti lipuvärvidest ning Šotimaa kuningliku lipu värvidest. "kilt". Eesti Entsüklopeedia. Vaadatud 16. juunil 2022. Malle-Liisa Raigla (28.1.2018). "Galerii: Haapsalu pitsikeskuses sai tutvuda kildi ja šoti pükstega". Lääne Elu. Vaadatud 16.6.2022. Andrew Bolton (oktoober 2004). "The Kilt". The Costume Institute, The Metropolitan Museum of Art. Vaadatud 16.6.2022. Madis Laur (5.4.2013). "Eestlastel on oma tartanimustriga kilt". ERR Menu. Vaadatud 16.6.2022.
Kannike (perekonnanimi)

Kannike on eesti perekonnanimi. 2022. aasta 1. jaanuari seisuga oli Eestis perekonnanimi Kannike 41 inimesel: 25 mehel ja 16 naisel. Perekonnanimede levikult oli Kannike meeste puhul 4807. kohal ja naiste puhul 8524. kohal. Perekonnanime Kannike kandja on keskmiselt 49 aasta vanune. Nimede eestistamise käigus võeti 1936.–1939. aastal Kannike uueks nimeks kokku 5 korral. Albus ja Amblas loobuti nimest Kannika, Viljandis nimest Koller ning Halingas nimest Markson. Anu Kannike, eesti nüüdiskultuuri uurija ja etnoloog (1967–) Kristjan Kannike, eesti füüsik (1978–) Sulev Kannike, eesti diplomaat (1953–) Statistikaamet: Nimede statistika (vaadatud 16.06.2022) Onomastika andmebaas. Nimede eestistamine:(uus nimekuju): Kannike. Kannike statistikaameti andmebaasis
Varta

Varta (ukraina keeles Спеціалізований бронеавтомобіль «Варта») on Ukrainas valmistatud soomusauto.  Ukraina – 2016. aastal võttis selle kasutusse KORD. Спецназ КОРД прийняв на озброєння спеціалізований бронеавтомобіль "ВАРТА". ФОТОрепортаж Джерело: https://censor.net/ua/p387541 (vaadatud: 16.06.2022)
Esimene Mai

Esimene Mai oli Eesti NSVs mitme kolhoosi nimi. Esimene Mai (Valga rajooni kolhoos) Esimene Mai (Kingissepa rajooni kolhoos)
Esimene Mai (Kingissepa rajooni kolhoos)

"Esimese Mai" kolhoos (kasutusel ka 1. mai kolhoos) oli kolhoos, mis tegutses Saaremaa vallas, Pähkla külas 1948–1970 aastatel. Kollektiviseerimise laine tõttu tekkis Pähklas Saaremaa teine kolhoos nimega 1. mai kolhoos ning see rajati 1948. aasta suvel. Esimeseks esimeheks sai sama küla Rehe talu peremees Mihail Lepik. Kolhoosil oli mitu lauta: rehelaut noorloomadega, pulli- ja lehmalaut ning kaks väiksemat sigalat. Kui valmis uus sigalakompleks, said varasematest sigalatest eraldi noorlooma- ja vasikalaut. Kolhoosil oli oma saekaater, viljaait, töökoda, ladu, õunapuuaed, sigala ja viljaait. Kolhoos oli võimas ja sellel oli oma suur töökoda, kus hoiti kolhoosi tehnikat. See oli üks tugevamaid kolhoose Saaremaal. Kolhoosi keskus oli Pähkla mõisahoones, kus peeti ka suuremaid koosolekuid ja üritusi. 1970. aastal ühinesid 1. mai kolhoos Pähklas, Kaardiväelase kolhoos Saial ning Vanemuise kolhoos Lahekülas üheks suureks V. I. Lenini nimeliseks kolhoosiks.
Kenitra

See artikkel räägib Maroko linnast. Süüria linna kohta vaata artiklit Quneitra. Kenitra (araabia keeles القُنَيْطَرَة, al-qunayṭara ehk väike sild, berberi keeles ⵇⵏⵉⵟⵔⴰ, Qniṭra, prantsuse keeles Kénitra) on linn Maroko loodeosas. Aastatel 1932–1956 oli selle nimi Port Lyautey. Kenitra on Sebou jõe sadamalinn, aastal 2014 elas seal 431 282 inimest. See on üks kolmest Rabat-Salé-Kénitra piirkonna suurlinnast ja Kénitra provintsi keskus. Kõlma sõja ajal asus Kenitras Ameerika Ühendriikide sõjaväebaas. Bouknadel Port Lyautey lahing "POPULATION LÉGALE DES RÉGIONS, PROVINCES, PRÉFECTURES, MUNICIPALITÉS, ARRONDISSEMENTS ET COMMUNES DU ROYAUME D'APRÈS LES RÉSULTATS DU RGPH 2014" (araabia ja prantsuse). High Commission for Planning, Morocco. 8. aprill 2015. Vaadatud 29. september 2017. Team, Almaany. "ترجمة و معنى قنيطرة بالإنجليزي في قاموس المعاني. قاموس عربي انجليزي مصطلحات صفحة 1". www.almaany.com (inglise). Vaadatud 16. juuli 2021. "Population légale d'après les résultats du RGPH 2014 sur le Bulletin officiel N° 6354". hcp.ma (araabia). Originaali arhiivikoopia seisuga 26. detsember 2018. Vaadatud 11. juuli 2015. Sissekanne Lexicorientis Pildid Kenitra USA sõjaväebaasist Histoire de Kenitra / Port-Lyautey pildid aastatest 1911–1956
Andrius Gudžius

Andrius Gudžius (sündinud 14. veebruaril 1991 Kaunases) on Leedu kergejõustiklane, kettaheitja, maailmameister ja Euroopa meister. Gudžius võitis 2017. aasta maailmameistrivõistlustel Londonis kulla teisel katsel heidetud tulemusega 69.21. 2018. aastal Berliinis tuli ta Euroopa meistriks tulemusega 68.46. 2022. aasta maailmameistrivõistlustel sai ta tulemusega 67.55 pronksmedali. Olümpiamängudel on tema parimaks tulemuseks 2021. aastal Tōkyōs saadud 6. koht. Gudžiuse isiklik rekord kettaheites on 69.59 meetrit, mis on heidetud 10. juunil 2018 Stockholmis. Aastatel 2017 ja 2018 on ta valitud Leedu aasta meessportlaseks. Andrius GudžiusRahvusvahelise Kergejõustikuliidu kodulehel Andrius Gudžius EAA kodulehel
Porin Ässät

Porin Ässät on Soome jäähokiklubi, mis mängib Soome jäähokiliigas. Meeskond asub Poris. Kolm korda on nad tulnud Soome meistriks (1971, 1978 ja 2013). Võitja (3): 1971, 1978, 2013 Teised kohad (4): 1979, 1980, 1984, 2006 Kolmandad kohad (2): 1976, 1995 Võitja (1): 1990 https://www.eliteprospects.com/team/49/assat Ametlik koduleht
Moulay Idriss Zerhoun

See artikkel räägib linnast. Valitseja, kelle järgi linn nimetatud on, kohta vaata artiklit Idris I (Maroko). Valitseja, kelle mausoleum Fesis asub, kohta vaata artiklit Idris II (Maroko). Mausoleumi kohta vaata artiklit Moulay Idris II zawyia. Moulay Idriss (ka Moulay Driss Zerhoun või Zerhoun, araabia keeles مولاي إدريس زرهون) on linn Maroko põhjaosas Fès-Meknèsi piirkonnas. See asub kahel kõrgendikul Zerhouni mäe jalamil. Linnas on Maroko esimese moslemist valitseja Idris I, kelle järgi linn ka nime saanud on, haud. Moulay Idris asub Meknesi lähedal ja sealt on näha paar kilomeetrit eemal asuva Berberi-Rooma linna Volubilise jäänuseid. Touri, Abdelaziz; Benaboud, Mhammad; Boujibar El-Khatib, Naïma; Lakhdar, Kamal; Mezzine, Mohamed (2010). Le Maroc andalou : à la découverte d'un art de vivre (2 ed.). Ministère des Affaires Culturelles du Royaume du Maroc & Museum With No Frontiers. ISBN 978-3902782311. Lexicorient
Riis (perekonnanimi)

Riis on perekonnanimi. 2022. aasta 1. jaanuari seisuga oli Eestis perekonnanimi Riis 215 inimesel: 96 mehel ja 119 naisel. Perekonnanimede levikult oli Riis meeste puhul 859. kohal ja naiste puhul 719. kohal. Nimi on levinuim Saare maakonnas, kus neid oli 10 000 elaniku kohta 8,92. Helda Riis, eesti bioloog (1937–) Jaan Riis, eesti loodusemees (1958–) Jüri Riis, eesti kunstnik (1885–1961) Sergius Riis, USA luuraja (1883–?) Vassili Riis, eesti kommunist (1910–1998) ... https://www.stat.ee/nimed/pere/Riis (vaadatud 17.6.2022)
Los Angelese Filmikriitikute Ühenduse parima naispeaosatäitja auhind

Los Angelese Filmikriitikute Ühenduse parima naispeaosatäitja auhind (inglise keeles Los Angeles Film Critics Association Award for Best Actress) on filmiauhind, mida annab 1975. aastast välja Los Angelese Filmikriitikute Ühendus. Kolm korda on auhinna võitnud Meryl Streep. Kaks korda on võitnud Sally Hawkins, Holly Hunter ja Sissy Spacek. Los Angelese Filmikriitikute Ühendus Los Angelese Filmikriitikute Ühenduse parima meespeaosatäitja auhind "PREVIOUS WINNERS" (inglise). Los Angelese Filmikriitikute Ühendus. Vaadatud 17. juuni 2022. Los Angeles Filmikriitikute Ühingu ametlik koduleht (inglise)
Andres Oks

Andres Oks (2. september 1947 Türi – 28. juuni 2006 Viljandi) oli eesti näitleja. Aastatel 1966–1967 õppis ta Ugala õppestuudios. 1967. aastal õppis Paide Kaugõppekeskkoolis. Aastatel 1969–2002 töötas Ugalas. Ta suri pika haiguse tagajärjel. Andres Oks on maetud Türi Saunametsa kalmistule. "Kõige lühem öö" (Aljosha) "Suvi" (Arno) "Madalrõhkkond" (Tiit) "Juudit" (käskjalg) "Homsed tähed" (punakaartlane) "Hüva leili!" (sekkuja) "Komöödia kool" (Giacomo Franci) "Silm silma vastu" (poiss) "Kured lendavad" (Misha) "Püve-Peetri riukad" (Jüri) "Metsade taga" (Jacob, Oscar Hubbard) "Prints ja kerjus" (Humphrey Marlow) "Trooja hobune" (klaköör) "Valentin ja Valentina" (episoodid) "Mowgli" (Mowgli) "Tormihoiatus" (Hain) "Enne, kui kukk saab laulnud" (Ondrej) "Loobumised kevade kasukus" (Juss, Kalev) "Sepp, raha ja tähed" (Jakob Dedjeko) "Naiste sõda saatanaga" (Tatik) "Ingliballaad" (Tarmo) "Aladdini imelamp" (sultan Mahmud) "Niskamäe noorperenaine" (Antti) "Mees kirjus ülikonnas" (võõras mees kirjus ülikonnas) "Kaluri poeg" (Bundzina) "Idioot" (Ferdõstshenko) "Abituriendid" (Sergei Barinov) "Lood Viljandi paadimehe aegadest" (osaline) "Lunastus" (Mäger) "Keegi ei tahtnud surra" (Bronius) "Niskamäe Heta" (praost) "Misantroop" (teener Dubois) "See maailm või teine" (Eerik) "Otsustav hetk" (Nikifor) "Uusaastaöö" (Erich Mõtus) "UFO-d" (kelner) "Ahvikäpp" (vanemseersant Morris) "Kihnu Jõnn" (Jaan) "Kohtunik Di. Libarebaste mõrvad" (Ghang) "Vahva sõdur Shvejki juhtumised tagalas" (Shvejk) "Rahva sõda" (koor) "Kõik aias" (Perry) "Üle lääne kangemees" (Filly Cullan) "Jason" (Pranas Zarenas) "Juudit" (rabi) "Diletantide teekond" (Afanassi) "Valge katk" (minister) "Üle läve" (Shagarjov) "Tuled sa tagasi?" (Georg Hain) "Vennad Lautensackid" (episoodid) "Vana Toomas" (Sander, Väling) "Kuldrannake" (H.Wühner) "Hommikusöök tundmatutega" (...) "Näda mõistuse pärast" (HN) "Androkles ja lõvi" (Spintho) "Side" (Tooman) "Salome" (vaht) "Igal sõnnil omad sarved" (Küki-Sass) "Röövlitütar Ronja" (Tjegge) "Becket ehk Jumala au" (Inglise parun) "Charley tädi" (Spittigne) "Aed ilma mullata" (Kulikov) "Rummu Jüri" (taat) "Mäng" (hulkuv kass) "Kuningas Lear" (Albany hertsog) "Kojutulek" (Sam) "Südamete murdumise maja" (varas Kippar) "Tornikukk ja võlusõrmus" (õukondlane) "Jumalad lahkuvad Maalt" (Kämp) "Meie kallis osmik" (Johannes) "Nukitsamees" (vanamoor) "Kui tähtis on olla tõsine" (kanoonik Chasuble) "Krahv Monte-Cristo" (Fernand Monegro) "Kirsiaed" (toapoiss Firss) "Hiirtest ja inimestest" (Carlson) "Kolmekrooniooper" (politseinik Smith) "Kolm päeva parun von Münchauseni elust" (pastor Franz Gürlich) "Poolearuline Jourdain" (teatri- ja muusikaõpetaja) "Kadunud sõrmus" (episoodid) "Draakon" (episoodid) "Proovireisija surm" (Stanley) "Saabastega kass" (tantsuõpetaja) "Loojang" (rabi Ben Zeharja) "Maria Stuart" (krahv Bellievre) "Mary Poppins" (politseinik, admiral Boom) "Ainult unistus" (episoodid) "Vigased pruudid" (Lipuvere Mart) "Sõbrad ja raha" (Alex) "Naiste naljad, meeste mängud" (Mikko) "Don Carlos" (Medina Sidonia) "Alandatud ja solvatud" (Jeremiah Smith) "Unistus Mallorcast" (Nils Raudselg)
Kappel (perekonnanimi)

Kappel on perekonnanimi. 2022. aasta 1. jaanuari seisuga on Eestis perekonnanimi Kappel alla viiel mehel ja alla viiel naisel. Perekonnanimede levikult on Kappel meeste puhul 31526. ja naiste puhul 27401. kohal. 19. sajandi algul pandi pärisorjusest vabastamise käigus Tartumaal Tartu-Maarja kihelkonna Vasula mõisavallas, samuti Läänemaal Reigi kihelkonna Kõrgessaare ning Lauka ja Hanila kihelkonna Uue-Virtsu mõisavaldades talupoegadele perekonnanimeks Kappel. Nimede eestistamise käigus loobuti nimest Kappel kolmel korral, kui 1937.–1938. aastal võeti uueteks nimedeks Hiiumaal Kõrgesaare vallas Kirss, Läänemaal Kolovere-Kalju vallas Koppelmaa ning Nõmme linnas Sinilaine. Gustav Friedrich Kappel, eesti vaimulik (1728–1784) Johannes Kappel, eesti helilooja ja organist (1855–1907) Margus Kappel, eesti klahvpillimängija (1956–) Vladimir Kappel, vene valgekaartlane, väejuht (1883–1920) Statistikaamet: Nimede statistika (vaadatud 17.06.2022) Onomastika andmebaas. Nimede panemine: (algne nimekuju): Kappel. Onomastika andmebaas. Nimede eestistamine: (vana nimekuju): Kappel. Kappel statistikaameti andmebaasis
Zaozjorsk

Zaozjorsk (vene keeles Заозёрск) on kinnine linn Venemaal Murmanski oblastis, Barentsi mere Motovski lahe kaldal. Asulale pandi alus 1958. aastal Zaozjornõi (Заозёрный) nime all ja see oli mõeldud baasiks Nõukogude tuumaallveelaevastikule. Aastatel 1972–1981 kandis see kirjavahetuses koodnime Severomorsk-7 (Североморск-7). 1981. aastal anti asulale linnaõigused ja see nimetati ümber Zaozjorskiks, 1994. aastani oli uueks koodnimeks Murmansk-150 (Мурманск-150). 2010. aasta rahvaloenduse järgi elas linnas 11 199 inimest. 2002. aasta rahvaloenduse järgi oli elanike arv 12 687. Народная энциклопедия «Мой город». Заозёрск Ametlik koduleht (vene keeles)
Sengilei

Sengilei on linn Venemaal Uljanovski oblastis, Sengilei rajooni keskus. Asub Kuibõševi veehoidla paremkaldal, Uljanovskist 70 km lõuna pool. 2021. aastal oli linnas 6182 elanikku. Asula tekkis 1666. aastal rajatud kasakate kindluse juurde. Linnaõigused sai 1780. aastal. 18. sajandil oli linna teravilja- ja jahukaubanduse keskus. 1925 võeti linnaõigused ära, kuid 1943. aastal sai taas linnaks. 1954. aastal jäi osa linnast veehoidla alla ja viidi uude kohta. Linnas on masinaehitus-, ehitusmaterjalide ja mööblitööstuse ettevõtteid. Q126684906 Численность постоянного населения Российской Федерации по муниципальным образованиям на 1 января 2021 года (.xlsx-fail)
2022. aasta ujumise maailmameistrivõistlused

2022. aasta ujumise maailmameistrivõistlused (õieti 2022. aasta veealade maailmameistrivõistlused, inglise keeles 2022 World Aquatics Championships) on 19. maailmameistrivõistlused ujumises. Võistlused toimuvad 17. juunist 3. juulini Ungari pealinnast Budapestis. 2021. aasta MM-võistlused pidid toimuma Jaapanis Fukuokas 2022. aasta suvel pärast seda, kui need lükati 2021. aastast edasi, et võtta arvesse sel aastal hilinenud 2020. aasta suveolümpiamänge. 2022. aasta jaanuaris teatati aga, et Fukuoka võistlus lükatakse Omicroni koroonatüve leviku ja Jaapani pandeemiameetmete tõttu teist korda edasi 2023. aastasse. Maailmameistrivõistluste vahele jäänuks tervelt neli aastat ning 2020. ja 2024. aasta suveolümpiamängude vahel oleks toimunud ainult üks MM-võistlus. 7. veebruaril 2022. aastal teatas FINA, et Budapest sai 17. juunist kuni 3. juulini 2022. aastal peetavate erakorraliste meistrivõistluste võõrustaja õigused, et tagada, et sportlastel on suvel ülemaailmne veespordi meistrivõistlus 2022. aastal. See on teine ​​kord, kui Budapest viis aastat pärast 2017. aasta maailmameistrivõistlusi ujumise maailmameistrivõistlusi võõrustab. Võistlused toimuvad viiel spordialal: avaveeujumine, kujundujumine, ujumine, veepall ja vettehüpped. Kokku läheb jagamisele 74 medalikomplekti. Avaveeujumine Kujundujumine Ujumine Veepall Vettehüpped "FINA postpones Fukuoka-hosted 2022 World Championships because of COVID-19". 24. jaanuar 2022. Vaadatud 17. juuni 2022. "Budapest awarded extraordinary FINA World Championships, event to take place in June 2022". 7. veebruar 2022. Vaadatud 17. juuni 2022. Ametlik koduleht
Mastiff (soomusauto)

Mastiff on Suurbritannia soomusauto. Relvastuses on 7,62 mm GPMG kuulipilduja, 12 mm kuulipilduja ja 40 mm granaadiheitja.  Ukraina MASTIFF (vaadatud: 17.07.2022) Морские пехотинцы показали британские броневики Mastiff в действии (vaadatud: 11.07.2022)
Ülle Konovalov

Ülle Konovalov (sünninimi kuni aastani 1990 Ülle Orusalu; sündinud 10. juulil 1956 Rakveres) on eesti grimeerija ja näitleja. 1974 C. R. Jakobsoni nimeline Viljandi 1. Keskkool 1974–1976 Tartu H. Kullmani nimeline Kutsekeskkool nr. 16 (juuksuri eriala) Ülle Konovalov töötab alates 1977. aastast Ugalas grimeerijana. Aastatel 2000-2019 oli grimmiala juhataja, alates 2019. aastast taas grimeerija. Ta on teinud kaasa näitlejana ka lavastustes. "Naljapäev" (Vaiva) "Vari" (Adelheid, Kukulinna vaene) "Maa (Õh-Mifi) inimene" (osaline) "Maa laulud" (osaline) "Rahva sõda" (episoodid) "Jane Eyre" (Mary Ingram) "Suveõhtu valss" (Tuulikki) "Kõik aias" (Cynthia) "Jason" (Ruta Zareniene, valvekasvataja) "Tõrksa taltsutus" (lesknaine) "Rummu Jüri" (episoodid) "Mees minevikuga" (Lu Larsen) "Helisev muusika" (Elsa Schraeder) "Kõrboja perenaine" (külanaine) 1998 Eesti Teatriliidu tehnilise töötaja auhind 2006 Ugala kolleegipreemia - lavastust teenindav ja ettevalmistav töötaja 2019 Viljandi linna teatripreemia Ta on aastast 1990 abielus Ugala muusikajuhi Peeter Konovaloviga.
Taza

Teiste kasutuste kohta vaata Taza (täpsustus). Taza (berberi keeles ⵜⴰⵣⴰ, araabia keeles تازة) on linn Maroko põhjaosas. See asub Rifi ja Kesk-Atlase mägede vahel, 120 km Fèsist idas ja 150 km Al Hoceimast läänes. Aastal 2019 elas linnas 148 406 inimest, Taza linn on Taza provintsi keskus. Taza provints Taza medina Taza Suur mošee Taza lennujaam Bou Hmara "POPULATION LÉGALE DES RÉGIONS, PROVINCES, PRÉFECTURES, MUNICIPALITÉS, ARRONDISSEMENTS ET COMMUNES DU ROYAUME D'APRÈS LES RÉSULTATS DU RGPH 2014" (araabia ja prantsuse). High Commission for Planning, Morocco. 8. aprill 2015. Vaadatud 29. september 2017. Taza online prantsuse keeles Parc national de Tazekka prantsuse keeles
Segarcea

Segarcea on linn Rumeenias Dolji maakonnas. Segarcea asub ajaloolises Olteenia piirkonnas, maakonnakeskusest Craiovast ligikaudu 25 km lõunas. 2011. aasta rahvaloenduse andmetel oli Segarcea elanikest rumeenlasi 84,34%, mustlasi 11,62% ja teistest rahvustest inimesi 0,08%. Rahvus oli teadmata 3,94%-l protsendil elanikest. Mõisa on esmamainitud 1416. aastal, asulat 1557. aastal. Linnaõigused sai Segarcea 1968. aastal. Segarcea on veinivalmistamise keskus. Istoric Primaria Segarcea A brief history of "Domeniul Coroanei" Segarcea : a wine for a king Domeniul Coroanei Segarcea
Original Six

Original Six (prantsuse keeles: six équipes originales) on meeskonnad, mis kuulusid National Hockey League'i (NHL) aastatel 1942–1967. Kuus meeskonda on Boston Bruins, Chicago Blackhawks, Detroit Red Wings, Montreal Canadiens, New York Rangers ja Toronto Maple Leafs. Pärast 25 hooaega liiga ainsate meeskondadena liitus nendega 1967. aasta NHL-i laienemise käigus kuus uut meeskonda. Kuigi nime poolest võiks arvata, et need kuus meeskonda moodustasidki liiga, siis nii see ei ole. Algselt (1917) kuulusid neist kuuest NHL-i ainult Canadiens ja Maple Leafs (kelles viimane tegutses nime all Toronto Arenas) ning teised NHL-i liikmed olid Montreal Wanderers, Ottawa Senators ja Quebec Bulldogs. NHL-i alguskümnenditel kuulus vahepeal NHL-i veel mitmeid teisi võistkondi, aga teise maailmasõja ajal 1942. aastal vähendati osalevate meeskondade arvu kuue peale ja nii peetakse siis alles jäänud kuut meeskonda, kellest viimased liitusid liigaga 1926. aastal, traditsiooniliseks kuuikuks. Original Six meeskonnad on NHL-i frantsiisidest võitnud kõige rohkem Stanley karikaid. Canadiensil on enim võite – 24. Maple Leafs, kes võitis Original Sixi ajastul oma viimase Stanley karika, on ainus meeskond algsest kuuikust, mis pole pärast 1967. aastal aset leidnud NHL-i laienemist Stanley karikale naasnud.
Los Angelese Filmikriitikute Ühenduse parima filmi auhind

Los Angelese Filmikriitikute Ühenduse parima filmi auhind (inglise keeles Los Angeles Film Critics Association Award for Best Picture) on filmiauhind, mida annab 1975. aastast välja Los Angelese Filmikriitikute Ühendus. "PREVIOUS WINNERS" (inglise). Los Angelese Filmikriitikute Ühendus. Vaadatud 10. juuni 2022. Los Angeles Filmikriitikute Ühingu ametlik koduleht (inglise)
Kirjutusmasin

Kirjutusmasin on mehaaniline, elektromehaaniline või elektrooniline seade teksti kandmiseks paberile tärkide (tähemärkide) kaupa. Oli kasutusel 19. ja 20. sajandil. Personaalarvutite leviku tõttu tänapäeval kirjutusmasinat praktiliselt enam ei kasutata. Kutselist kirjutusmasinal kirjutajat nimetati masinakirjutajaks ja tulemust masinakirjaks. Olukorras, kus põrandaalune sõltumatu kirjandus (vt samizdat) sai Nõukogude Liidus levida vaid käsitsi paljundatuna, oli kõige enam kasutatud meetodiks kirjutusmasinal paljundamine läbi kopeerpaberi. QWERTY Braille kirjutusmasin